Molėtų rajono savivaldybės taryba

SPRENDIMAS

DĖL VISUOMENĖS SVEIKATOS PRIEŽIŪROS SPECIALISTŲ ETATŲ MOLĖTŲ RAJONO BENDROJO LAVINIMO MOKYKLOSE IR IKIMOKYKLINIO UGDYMO ĮSTAIGOSE PATVIRTINIMO

2014 m. sausio 30 d. Nr. B1-10

Molėtai

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 7 straipsnio 35 punktu, 16 straipsnio 4 dalimi, 18 straipsnio 1 dalimi, Sveikatos priežiūros mokyklose finansavimo tvarkos aprašo, patvirtinto Lietuvos Respublikos Vyriausybės 2004 m. sausio 6 d. nutarimo Nr. 5 (Žin., 2004, Nr. 5-96; 2009, Nr. 49-1968), 9.1 ir 9.2 punktais, Sveikatos priežiūros mokykloje tvarkos aprašo, patvirtinto Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2005 m. gruodžio 30 d. įsakymu Nr. V-1035/ISAK-2680 (Žin. 2005, Nr. 153-5657), 6 punktu, Sveikatos priežiūros ikimokyklinio ugdymo įstaigose tvarkos aprašo ir vaikų sveikatos priežiūros ikimokyklinio ugdymo įstaigose rekomendacijų, patvirtintų Lietuvos Respublikos sveikatos apsaugos ministro 2009 m. vasario 3 d. įsakymu Nr. V-58 (Žin., 2009, Nr. 18-714), 7.1 punktu, Molėtų rajono sveikatos priežiūros mokyklose organizavimo tvarkos aprašo, patvirtinto Molėtų rajono savivaldybės tarybos 2011 m. vasario 22 d. sprendimu Nr. B1-36, 5 punktu,

Molėtų rajono savivaldybės taryba n u s p r e n d ž i a:

1. Patvirtinti visuomenės sveikatos priežiūros specialistų etatus:

1.1. Alantos gimnazijoje – 0,6 etato;

1.2. Giedraičių Antano Jaroševičiaus vidurinėje mokykloje – 0,5 etato;

1.3. Molėtų gimnazijoje – 0,8 etato;

1.4. Molėtų progimnazijoje – 0,7 etato;

1.5. Molėtų pradinėje mokykloje – 0,4 etato;

1.6. Molėtų „Vyturėlio“ vaikų lopšelyje-darželyje – 0,2 etato;

1.7. Molėtų „Saulutė“ vaikų lopšelyje-darželyje – 0,17 etato;

1.8. VšĮ Alantos technologijos ir verslo mokykloje - 0,2 etato.

2. Priskirti kitas rajono mokyklas, kuriose specialistas vykdo sveikatos priežiūrą:

2.1. Alantos gimnazijoje dirbantis specialistas – Balninkų pagrindinėje mokykloje;

2.2. Giedraičių Antano Jaroševičiaus vidurinėje mokykloje dirbantis specialistas – Dubingių pagrindinėje mokykloje;

2.3. Molėtų gimnazijoje dirbantis specialistas - Joniškio mokykloje-daugiafunkciniame centre ir Inturkės pagrindinėje mokykloje;

2.4. Molėtų progimnazijoje dirbantis specialistas – Kijėlių specialiojo ugdymo centre ir Suginčių vidurinėje mokykloje;

2.5. Molėtų pradinėje mokykloje dirbantis specialistas – Molėtų pradinės mokyklos Čiulėnų ir Videniškių skyriuje.

3.	Pripažinti netekusiu galios Molėtų rajono savivaldybės tarybos 2011 m. vasario 22 d. sprendimą Nr. B1-37 „Dėl visuomenės sveikatos priežiūros specialistų etatų steigimo Molėtų rajono bendrojo lavinimo mokyklose“.

Savivaldybės meras	Stasys Žvinys